Burmese | မြန်မာ

**ကလေးဘေးကင်းရေးစံနှုန်းများ နှင့် လူမှုဝန်ဆောင်မှုလုပ်ငန်း စည်းထိန်းသိမ်းရေးဌာန**

အဖွဲ့အစည်းများနှင့် ဝန်ဆောင်မှုအသုံးပြုသူများအတွက် သိကောင်းစရာများ

**OFFICIAL**

ဗစ်တိုးရီးယားကလေးဘေးကင်းရေးစံနှုန်းများ (စံနှုန်းများ)အား ၂၀၂၂ ဇူလိုင်လ ၁ ရက်နေ့တွင် စတင်အသုံးပြုပါသည်။   
ဤစံနှုန်းများသည် ကလေးများနှင့် လူငယ်များကို အကာအကွယ်ပေးရန် ရည်ရွယ်သည်။

လူမှုဝန်ဆောင်မှုလုပ်ငန်း စည်းထိန်းသိမ်းရေးဌာနသည် ဤကလေးဘေးကင်းရေး စံနှုန်းများအတွက် ပေါင်းစပ်ထိန်းသိမ်းမည့်ဌာန ဖြစ်ပါသည်။

## ယင်းသည် အဖွဲ့အစည်းများအပေါ် မည်သို့သက်ရောက်မှု ရှိပါသနည်း။

စံနှုန်းများသည် ဗစ်တိုးရီးယားပြည်နယ်ရှိ ကလေးများနှင့် လူငယ်များ၏ ဘေးအန္တရာယ်ကင်းရှင်းရေးကို မြှင့်တင်ရန် ရည်ရွယ်သည်။ ဤစံနှုန်းများသည် အလွဲသုံးစားမှုကို တားဆီးရန်နှင့် ဖြေရှင်းရန် မူဝါဒများ၊ လုပ်ထုံးလုပ်နည်းများနှင့် လုပ်ငန်းစဉ်များ ချမှတ်ထားရန် အဖွဲ့အစည်းများအား ပြဋ္ဌာန်းထားသည်။

ကလေးများအတွက် ဝန်ဆောင်မှုများ သို့မဟုတ် အထောက်အကူပစ္စည်းများ ပံ့ပိုးပေးသည့် အဖွဲ့အစည်းအားလုံးသည် ကလေးဘေးအန္တရာယ်ကင်းရှင်းရေး စံနှုန်း ၁၁ ချက်ကို လိုက်နာရန် လိုအပ်ပါသည်။

## ဤစံနှုန်းများသည် မည်သည့်အဖွဲ့အစည်းများနှင့် သက်ဆိုင်ပါသနည်း။

လူမှုဝန်ဆောင်မှုလုပ်ငန်း စည်းထိန်းသိမ်းရေးဌာနသည် နိုင်ငံတော်ထောက်ပံ့ငွေ ရရှိသော အဖွဲ့အစည်းများအတွက် ပေါင်းစပ်ထိန်းသိမ်းမည့်ဌာန ဖြစ်ပါသည်။

* မိသားစု အကြမ်းဖက်မှု သို့မဟုတ် လိင်ပိုင်းဆိုင်ရာ ကျူးလွန်မှုအတွက် ပံ့ပိုးကူညီရေးဝန်ဆောင်မှုများ
* မိဘများနှင့် မိသားစုများအတွက် ထောက်ပံ့ရေးဝန်ဆောင်မှုများ
* အိုးအိမ်မဲ့ဖြစ်နေသူများအတွက် အိမ်ရာဝန်ဆောင်မှုများ သို့မဟုတ် အခြားအကူအညီများ
* ကလေးသူငယ်ကာကွယ်ရေး ဝန်ဆောင်မှုများ
* မသန်စွမ်းသော၊ ထပ်ဆောင်းပံပိုးမှုလိုအပ်သော သို့မဟုတ် ဖွံ့ဖြိုးမှုနှောင့်နှေးသော ကလေးများအတွက် အစောပိုင်းကုသပံ့ပိုးခြင်း။

လူမှုဝန်ဆောင်မှုလုပ်ငန်း စည်းထိန်းသိမ်းရေးဌာနသည် အောက်ဖော်ပြပါ အဖွဲ့အစည်းများအတွက် ပေါင်းစပ်ထိန်းသိမ်းမည့်ဌာနလည်း ဖြစ်ပါသည်-

* *ကလေးများ၊ လူငယ်နှင့် မိသားစုများအက်ဥပဒေ ၂၀၀၅*တွင် သတ်မှတ်ထားသည့် အိမ်ပြင်ပ စောင့်ရှောက်ခြင်းဝန်ဆောင်မှု
* *မသန်စွမ်းသူများအက်ဥပဒေ ၂၀၀၆*တွင် သတ်မှတ်ထားသည့် မသန်စွမ်းဝန်ဆောင်မှုပေးသူ
* *မသန်စွမ်းသူများ အက်ဥပဒေ ၂၀၀၆*တွင် သတ်မှတ်ထားသည့် မသန်စွမ်း ဝန်ဆောင်မှုများပေးသည့် မသန်စွမ်း ဝန်ဆောင်မှုဌာန မဟုတ်သော အဖွဲ့အစည်းတစ်ခု။

## လူမှုဝန်ဆောင်မှုလုပ်ငန်း စည်းထိန်းသိမ်းရေးဌာနက မည်သည်တို့ကို လုပ်ဆောင်နိုင်သနည်း။

လူမှုဝန်ဆောင်မှုလုပ်ငန်း စည်းထိန်းသိမ်းရေးဌာနသည် အောက်ပါတို့ကို လုပ်ဆောင်နိုင်သည်-

* စံနှုန်းများနှင့်ပတ်သက်၍ ပညာပေးခြင်း၊ သတင်းအချက်အလက်ပေးခြင်းနှင့် အကြံဉာဏ်များပေးခြင်း
* စံနှုန်းများလိုက်နာမှုကို စုံစမ်းခြင်း၊ စစ်ဆေးခြင်းနှင့် လိုက်နာဆောင်ရွက်စေခြင်း
* စံနှုန်းများလိုက်နာမှုနှင့် စပ်လျဉ်းသည့် အချက်အလက်များကို စုဆောင်းခြင်း၊ ခွဲခြမ်းစိတ်ဖြာပြီး ထုတ်ဝေခြင်း
* ကလေးသူငယ်အလွဲသုံးစားပြုမှုကို တားဆီးရန်နှင့် ကလေးသူငယ် အလွဲသုံးစားပြုမှု စွပ်စွဲချက်များအတွက် သင့်လျော်သော ဖြေရှင်းမှုများရရှိရန် စဉ်ဆက်မပြတ် အဆင့်မြှင့်တင်မှုကို အားပေးခြင်း
* ကလေးသူငယ်များနှင့် လူငယ်များဆိုင်ရာ ကော်မရှင်၊ အခြားကဏ္ဍ စည်းကမ်းထိန်းအဖွဲ့များနှင့် ကလေးသူငယ်များ၏ ဘေးကင်းရေးနှင့် စံနှုန်းလိုက်နာမှုဆိုင်ရာ ပေါင်းစပ်ကဏ္ဍ စည်းကမ်းထိန်း အဖွဲ့များနှင့် လက်တွဲဆောင်ရွက်ခြင်း
* ကလေးသူငယ်များ၏ ဘေးကင်းရေးနှင့် စံနှုန်းများ လိုက်နာခြင်းတို့နှင့်စပ်လျဉ်း၍ သတင်းအချက်အလက်များ ဖလှယ်ပြီး လူများ၊ အဖွဲ့အစည်းများနှင့် လက်တွဲလုပ်ဆောင်ခြင်း။

## ပိုမိုသော အချက်အလက်များ

အရင်းအမြစ်များနှင့် နောက်ထပ်အချက်အလက်များကို လူမှုဝန်ဆောင်မှုလုပ်ငန်းစည်းထိန်းသိမ်းရေးဌာန ဝဘ်စာမျက်နှာ <https://www.vic.gov.au/social-services-regulator> တွင် ရှာဖွေနိုင်ပါသည်။

သင့်အဖွဲ့အစည်းသည် စံနှုန်းများကို အကောင်အထည်ဖော်ခြင်းနှင့်ပတ်သက်သည့် အချက်အလက် သို့မဟုတ် လမ်းညွှန်မှု လိုအပ်ပါက၊ [ကလေးသူငယ်ကာကွယ်မှုဆိုင်ရာ](mailto:childsafeorgs@ssr.vic.gov.au) ထိန်းသိမ်းစောင့်ရှောက်ရေး <childsafeorgs@ssr.vic.gov.au> သို့ အီးမေးလ်ပေးပို့နိုင်ပါသည် သို့မဟုတ် ၁၃၀၀ ၃၁၀ ၇၇၈ သို့ ဖုန်းခေါ်ဆိုနိုင်ပါသည်။

ဤစာရွက်စာတမ်းကို အခြားပုံစံဖြင့် လက်ခံရယူရန် လိုအပ်ပါက National Relay Service (အမျိုးသားထပ်ဆင့်လွှင့်ဝန်ဆောင်မှု) ၁၃ ၃၆ ၇၇ ကို အသုံးပြု၍ ၁၃၀၀ ၃၁၀ ၇၇၈ သို့ ဖုန်းခေါ်ဆိုပါ သို့ အီးမေးလ်ပေးပို့ပါ သို့မဟုတ် လူမှုဝန်ဆောင်မှုလုပ်ငန်း စည်း ထိန်းသိမ်းရေးဌာနရှိ ကလေးသူငယ်ကာကွယ်မှုဆိုင်ရာ ထိန်းသိမ်းစောင့်ရှောက်ရေးအဖွဲ့ <childsafeorgs@ssr.vic.gov.au> သို့ အီးမေးလ်ပို့ပါ။

Victorian Government, 1 Treasury Place, Melbourne, July 2024 မှ အခွင့်အာဏာနှင့် ထုတ်ဝေသည်။

© ဗစ်တိုးရီးယားပြည်နယ်၊ ဩစတေးလျ၊ လူမှုဝန်ဆောင်မှုလုပ်ငန်း စည်းထိန်းသိမ်းရေးဌာန ဇူလိုင် ၂၀၂၄။

ISBN 978-1-76130-554-2 (pdf/MS word)

(2309594)